google/wiki40b huggingface dataset:
Verdensmesterskapet i snooker

VM-øyeblikk

1979: Terry Griffiths blir første og inntil 2005 eneste spiller som vinner VM etter å ha kvalifisert seg til turneringen.
1980: Cliff Thorburn fra Canada blir andre spiller fra utenfor De britiske øyer som vinner VM. Den første var australske Horace Lindrum i 1952.
1982: Alex Higgins vinner sin første VM-tittel på 10 år.
1983: Cliff Thorburn gjør det første 147-breaket i VM-historien, men taper finalen 18-6.
1985: Dennis Taylor slår Steve Davis i tidenes antagelig beste snookermatch. Taylor lå 8-0 under men vant til slutt 18-17 etter en ekstremt nervepirrende kamp på den siste sorte ballen, med 18.5 millioner seere (britisk seerrekord) etter midnatt.
1986: Outsideren (150-1) Joe Johnson vinner VM-finalen.
1990: Stephen Hendry blir tidenes yngste verdensmester, 21 år gammel.
1992: Jimmy White gjør et maksimum break på 147, men taper ti partier på rad i finalen.
1994: Jimmy White taper sin sjette VM-finale etter en hjerteskjærende bom under en gedigen sjanse til å avgjøre finalen.
1995: Stephen Hendry gjør 147-break i VM, som han vinner.
1997: Ronnie O'Sullivan gjør tidenes raskeste 147-break (5 min. 20 sek.), og Ken Doherty stopper Stephen Hendrys serie med VM-seire.
1998: John Higgins blir kjent i snookerverdenen med sin første VM-tittel og førsteplass på rankingen.
1999: Stephen Hendry tar sin syvende VM-tittel.
2000: Mark Williams blir den første venstrehendte verdensmesteren.
2001: Ronnie O'Sullivan vinner sitt første VM.
2002: VM-finalen avsluttes med et nervepirrende siste parti hvor Stephen Hendry hindres i å ta sin åttende VM-tittel, Peter Ebdon får revansje for VM-finalen 1996.
2003: Ronnie O'Sullivan blir eneste spiller med to 147-break i VM, og Mark Williams vinner sin andre VM-tittel mot en Ken Doherty (verdensmester 1997) i storform.
2005: Shaun Murphy vinner VM etter å ha kvalifisert seg til turneringen, som første spiller siden Terry Griffiths i 1979.
2006: Hongkongs Marco Fu kommer til semifinalen, og Graeme Dott (finalist i 2004) vinner VM som første turnering.
2007: John Higgins vinner sin andre VM-tittel, ni år etter forrige gang.
2008: Ronnie O'Sullivan vinner sin tredje tittel, men må dele prisen for høyeste break med finalemotstander Ali Carter, etter at de begge klarer et maksimum break. Det er første gang i turneringens historie at det blir spilt to maksimum break.
2009: John Higgins blir verdensmester for tredje gang.
2010: Neil Robertson blir andre australske verdensmester gjennom tidene. Den første var Horace Lindrum i 1952.
2016: Ding Junhui blir første asiater i en VM-finale.
2018: Mark Williams blir vinneren med lengst mellomrom mellom to titler; 15 år (2003 og 2018).
Serie A 1955–1956

Serie A  er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Zelotes clivicola

Utseende

Zelotes clivicola er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Zelotes clivicola er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Louis Daguerre

Bakgrunn

Daguerre stammet fra enkle kår. Han ble født som sønn av Louis Jacques Daguerre (født ca. 1761) og Anne Antoinette Hauterre (føds 7. juli 1766) i Cormeilles-en-Parisis, og vokste opp hovedsakelig i Orléans. Faren var retssnotar og senere notar for det kongelige statsdomene i Orléans. Den 11. september 1791 ble hans lillesøster Marie Antoinette Ulalie Daguerre født. 
Daguerre besøte først grunnskolen og ble deretter sent i lære hos en arkitekt. Senere bragte hans tegnetalent ham inn i yrket som dekorasjonsmaler, og han skulle særlig forstå seg på panoramamalerier. Dermed fikk han beskjeftigelse særlig ved teatrene.
Daguerre giftet seg den 10. november 1810 med den tyve år gamle Louise Georgina Arrowsmith (død 24. mars 1857).

Karriere og oppdagelser

Som assistent til Pierre Prévost utførte Daguerre teaterkulisser og panoramabilder i Paris i perioden 1807-1818. Den oppsiktsvekkende realismen i Daguerres scener gjorde ham raskt berømt, og mange oppdrag strømmet inn. I 1822 gjorde han suksess med sitt skuespill Diorama, en serie landskapsscener der realistisk ild og virkelighetstro spøkelser avløste hverandre, effekter som bygde på innviklede systemer med transparente, dyktig lyssatte malerier. For å raskt produsere disse avanserte kulissene, benyttet Daguerre camera obscura, en forgjenger til kameraet. Han lyktes for første gang å fiksere et bilde fra et camera obscura i 1824. 
Ved sin interesse for camera obscura kom Daguerre i kontakt med Nicéphore Niepce. som hadde eksperimentert med asfalt som fotoemulsjon, og de startet et samarbeid i 1829. Daguerre begynte å eksperimentere med forskjellige metallfilmer, og omkring året 1831 lyktes han, muligens ved en ren tilfeldighet, å fremstille et tynt sjikt av lysfølsomt sølvjodid (fransk: «iodure d'argent»). Denne emulsjonen reduserte betraktelig eksponeringstiden som med Niepces metode hadde tatt flere timer. Det var imidlertid først i 1837 at Daguerre oppdaget at emulsjonen lot seg permanent fiksere med vanlig salt, og han hadde med dette oppfunnet fiksativet. Han kalte sin nye oppfinnelse daguerrotypi. 
Den 7. januar 1839 kunne Daguerre, med assistanse fra François Arago, presentere oppfinnelsen for Det franske vitenskapsakademi. Oppfinnelsen ble umiddelbart en verdensnyhet, og den 15. juni 1839 ble Daguerre dekorert med Æreslegionen. Samme år gav staten Daguerre en livsvarig pensjon på 6000 franc, mens Niepces etterlatte fikk 4000 franc, mot at oppfinnelsen ble gjort til allemannseie. Den 19. august samme år erklærte den franske regjeringen ved en offentlig seremoni oppfinningen som «en gave til den frie verden».
Daguerre har fått et krater på månen og en asteroide oppkalt etter seg. Navnet hans er et av 72 navn som er inngravert på Eiffeltårnet.
Hans Falladas litteraturpris

Hans Falladas litteraturpris ble opprettet av den tyske byen Neumünster i 1981. Prisen deles til vanlig ut hvert annet år til unge tyskspråklige forfattere. Prisen er til minne om Hans Fallada og går til forfattere som Probleme der Gegenwart mit politisch-sozialem Hintergrund behandeln. Prisen er på 10000 euro. Om den blir tildelt to mottakere, blir den halvert.
Chakra

Chakra (fra sanskrit cakraṃ चक्रं; fonetisk uttale «chukr»; pali chakka; tibetansk khorlo; malaysisk cakera) er et ord fra sanskrit som kan oversettes med hjul. 
Chakra er et begrep som refererer til hjullignende virvler som, ifølge tradisjonell indisk medisin, skal ligge i kroppen på et eterisk plan. 
Det er mest vanlig å forholde seg til sju større chakraer eller energisentre. Tilhengere av hinduisme og moderne New Age-tradisjoner mener at chakraene påvirker kroppen både fysisk og psykisk. Det finnes ingen vitenskapelig støtte for eksistensen av chakraer eller at kroppen påvirkes via disse.
Det finnes et stort utvalg av litteratur om historien og filosofien rundt chakra. Mye av den opprinnelige informasjonen om chakra kommer fra den hinduistiske teksten Upanishad, som ble notert ned for første gang mellom 1200-900 f.kr.
Chakra-begrepet blir mer og mer brukt i vesten på grunn av New Age-bevegelsen. En rekke alternative behandlingsmetoder tar utgangspunkt i chakraene.
Iquique

Historie

Iquique ble grunnlagt på 1500-tallet. Fra 1556 drev man frem sølv fra de store forekomstene i gruven Huantajaya i nærheten av Iquique. Huantajaya ble spanjolenes nest største sølvgruve; den største var Potosí. Etter kolonitiden var over tilhørte Iquique til å begynne med Peru.
I 1835 reiste Charles Darwin til Iquique. Han beskrev stedet som en trøstesløs og forfallende landsby som måtte få sine forsyninger, selv vannet, brakt fra det fjerne. Det første avsaltingsanlegget]] ble satt i drift i 1845.
Den en gang så fattigslige fiskerlandsbyen utviklet seg etterhvert til en anselig by med en betydelig havn. En grunn til dette var handelen med salpeter og guano.
Den 13. august 1868 rammet et stort jordskjelv; likeså den 9. mai 1877.
Under salpeterkrigen fant det sted kamper til sjøs utenfor Iquique den 21. mai 1879. Den regnes som en viktig seier i kampen om herreveldet på Stillehavet for den chilenske marine. For å hindre at de peruanske forsvarere skulle kunne forsterke havnebyen sjøveien, ble havnen blokkert av to eldre chilenske krigsskip. De to peruanske panserskipene «Huáscar» og «Independencia» støtte på de chilenske blokadeskipene, hvorpå den peruanske monitor «Huáscar» rammet den alderstegne chilenske korvetten «Esmeralda» med en rambukk og senket den. Årsdagen for trefningen, som kostet den chilenske kommandant og nasjonalhelt Arturo Prat livet, feires med pomp og prakt i Chile.
Den 23. november 1879 ble Iquique inntatt av chilenske styrker. Etter krigen tilfalt hele regionen Tarapacá med Iquique som hovedstad Chile ved Ancón-traktaten av 1883.
I 1880 ble det katolske apostoliske vikariat Tarapacá opprettet, som i 1929 ble elevert til bispedømmet Iquique.
I 1907 protesterte tusener av arbeidere ved byens salpeterverker mot katastrofale arbeidsbetingelser. Hæren ble satt inn, og inntil tusen protesterende, hvorav også mange kvinner og barn, ble skutt.
I 1975 fikk Iquique en frihandelssone (ZOFRI), som så førte til en økonomisk oppblomstring. Oppsvinget varte imidlertid ikke lenge, ettersom Peru fra 1992 også ga flere byer egne frihandelssoner.
Den 12. april 2004 ble Alto Hospicio med 50.190 innbyggere (folketellingen i 2002) utskilt fra Iquique og gjort til selvstendig kommune.
Iquique ble rammet av en jordskjelv om kvelden 1. april 2014; dets episenter var til sjøs ca. 100 kilometer unna.

Klima

Klimaet i byen er  tørt og hva temperaturen angår nesten tropisk. Det regner imidlertid bare omtrent hvert tyvende år. Årsmiddeltemperaturen er cirka 18 grader. Januar og februar er varmest med 21 og juli er kaldest med cirka 15. Det er ikke stor forskjell mellom dag- og nattemperatur.

Severdigheter

Byen har en hel del severdigheter, en av dem er stranden Cavancha som er svært godt besøkt i badesesongen (oktober til april). Det er regelmessige kulturelle foranstaltninger for eksempel i Teatro Municipal ved Plaza Arturo Prat.
Rundt 50 km øst for byen er Humberstone- og Santa-Laura-salpeterverkene, som er medtatt på UNESCOs kulturarvliste.
Franz Justus Rarkowski

Prest

Han trådte inn hos maristene, en presteorden, i Differt i Belgia og studerte teologi i Innsbruck, Belgia og Sveits, og ble presteviet den 9. januar 1898 i Brixen i Syd-Tirol i Østerrike. Det er uavklart om og i så fall når han forlot maristordenen formelt, men etter få år synes han å reelt sett være sekularprest i det katolske bispedømmet Ermland i Østpreussen. Umiddelbart etter første verdenskrigs utbrudd ble han prest for krigsfanger i Berlin, og garnisons- og lasarettprest samme sted, og under krigen var han også feltprest på forskjellige frontavsnitt. 
Etter krigen fortsatte han i militærsjelesorgen, og i 1920-årene orienterte han seg i Königsberg i retning av Alfred Hugenbergs tysk-nasjonale folkeparti.

Biskop

Den 7. januar 1938 ble han utnevnt til militærbiskop for Tyskland av pave Pius XI. 
Fra 1940 var hans helse så svekket at han ikke kunne utøve sitt embede med særlig kraft, men han ble ikke pensjonert før den 1. februar 1945.
Biskop Rarkowskis embedsførsel har vært gjenstand for heftig debatt i etterkrigstiden.
Plagiogonus

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er vidt utbredt i Palearktis inkludert det meste av Europa, men mangler i Norge.
Eureka (California)

Eureka er en by i Humboldt County i delstaten California, USA. Eureka er administrasjonssenter (county seat) i Humboldt County og har 27 217 innbyggere per 2011.
Jonas Collin

Bakgrunn

Jonas Collin var eneste barn av inspektør for klasselotteriet Niels Collin (1736–97) og hustru Ingeborg Bolten (1735–1817). Han fikk undervisning hjemme inntil han i 1792 ble innskrevet ved Københavns Universitet, hvor han tok juridisk embedseksamen i 1795.

Karriere

Jonas Collin hadde en lang rekke viktige tillitsverv, bl.a. var han medlem av Det kongelige Teaters direksjon. Han huskes imidlertid spesielt for sin innflytelse innenfor kunst og kultur. Han var beskytter for noen av Danmarks mest kjente gullalder-diktere f.eks. H.C. Andersen, som var tett knyttet til Jonas Collin og hans familie. Blant dem som Collin skaffet økonomisk og annen hjelp, var også Steen Steensen Blicher, Johanne Luise Pätges, senere Heiberg samt Severin From, som senere ble en kjent sjakkspiller.
Collin var leder av Fonden ad usus publicos i perioden 1803–32. Fondet støttet unge forfatteres og kunstneres studieopphold i utlandet.

Ekteskap og barn

Jonas Collin giftet seg i 1802 med Henriette Christine Hornemann (1772–1845), som fra før av hadde to døtre fra sitt ekteskap med Michael Gottlieb Birckner (1756–98), en av Jonas Collins barndomslærere. Henriette Christine og Jonas Collin fikk fem barn sammen.
Familien Collin bodde inntil 1838 i en nå nedlagt gård i Bredgade, rett ved Kongens Nytorv, deretter i Amaliegade 9, hvor huset fremdeles kan sees.
Jonas Collin ble opprinnelig begravet på Assistens Kirkegård, men i 1914 ble gravstenen flyttet til Frederiksberg Ældre Kirkegård.
Kyranycha

Utseende

En middelsstor, avlang trebukk. Hodet og pronotums sider er tett kledt med grågul bestøvning, pronotum er svart i midten, dekkvingene gulaktig grå. Antennene er mørke, litt lengre enn kroppen. Pronotum har rundede sider, dekkvingene er jevnbrede.

Utbredelse

Slekten er utbredt i Mellom-Amerika, fra Mexico til Costa Rica.
Sunde Kjøtt og Delikatesse

Sunde Kjøtt og Delikatesse var en norsk slakteforretning i Sunde i Hordaland. Slakteforretningen er kjent for å ha laget oppskriften til og produsere den lokalt kjente sundepølsa fra 1935.

Sundepølsa

Sundepølsa, eller sundepølso som den også kalles, ble i mange år laget av av Sunde Kjøtt og Delikatesse og pølsa var et populært innslag på middagsbordet over store deler av Vestlandet. Sundepølsa ble først laget i Brynjelsbua som hadde røkeri i stranda nedenfor bua. Oppskriften på sundepølsa var en godt bevart hemmelighet. Oppskriften ble avertert til salgs i lokalavisa og kjøpt av Åshild Mehl i Rosendal som overtok produksjonen av sundepølsa i 2001. I  2008 ble den kåra til årets produkt på matmessa i Bergen. 
I 2007 ble ordet «sundepølsa» tatt inn i Norsk ordbok.
Viftereker

Akvaristikk

Viftereker er harmløse ovenfor de andre dyrene i akvariet, da de har filtervifter i stedet for klør. De trenger strømninger i vannet for å få i seg føde, så de kan bare anbefales for kar med filterpumper. De klatrer vanligvis opp for å nå nærmest mulig strømmen fra filteret. Hvis man planlegger å ha viftereker i akvariet, bør man tilrettelegge med steiner, røtter eller høye planter som rekene kan sitte og filtrere på.
I naturen eter de fytoplankton og dyreplankton, men som oftest har akvarier under 40 liter eller akvarier som har gått i mindre enn et halvt år, ikke nok av disse til at viftereker vil klare seg. Hvis vifterekene observeres letende etter mat på bunnen, er det et tegn på at det ikke er nok i vannet. I slike tilfeller kan man løse opp algetabletter for harniskmaller i vann og fôre rekene med. Dette kan man gjøre med en dråpeteller for å treffe viftene direkte. Når man fôrer på denne måten risikerer man å forurense akvarievannet da rekene ikke fanger alt. Man bør derfor følge nøye med på vannverdiene (ammonium, nitritt og nitrat-nivåene) når man går frem på denne måten.
Mario Bunge

Utmerkelser

Bunge har mottatt en rekke utmerkelser for sitt virke. Han er hedret med æresdoktorater og æresprofessorater. I 1982 ble han tildelt Fyrsten av Asturias' pris for kommunikasjon og humaniora.
Epler, gips og kjærlighet

Handling

Seksåringen Hanne bor sammen med sin mor, Kirsten. Hanne har begynt å bygge en hytte i det største epletreet. Bestevennen, Morten, har reist på ferie, så derfor må hun be moren om hjelp. Kirsten faller ned av treet og brekker benet. Den nye naboen, Jens Eklund, kommer på besøk. Kirstens benbrudd er slik at hun nesten ikke kan gjøre noe selv. Hanne må derfor gjøre det som moren har pleid å gjøre. Hanne og Kirsten har nesten ingen penger igjen. Hvordan skal Hanne hjelpe til med å skaffe penger? I siste episode får verken mor eller datter sove om natten, og skumle ting finner sted i hagen.
Valdres og Hallingdal prosti

Valdres og Hallingdal prosti er et tidligere prosti i Oslo bispedømmeer fra middelalderen til 1737. Prostiet omfattet prestegjeldene Slidre, Aurdal og Vang i Valdres i Oppland fylke, og Nes og Ål i Hallingdal i Buskerud fylke.

Historikk

Distriktene Valdres og Hallingdal lå fra middelalderen under Gulatingsloven og derved under Bergen bispedømme i geistlig forstand. Etter delingen av bispedømmet i 1125 gikk disse distriktene til Stavanger bispedømme. Ved kongebrev  av 10. april 1631 ble Hallingdal og Valdres prostier overført til Christiania stift i bytte med at Øvre Telemark prosti ble overført fra Christiania til Stavanger stift. 
Hvorvidt det var ett eller to prostier varierer for de ulike kildene. Arkivverket angir perioden 1537-1737 for Valdres og Hallingdal prosti, og på Scavenius-kartet som man regner forelå i 1618 er Valdres og Hallingdal inntegnet som én enhet. I Graagaas er de imildertid oppført som to deler, Hallingdals Prouistij og Walders Prouistij. Det er rimelig å anta at det var to prostier som ble overført fra Stavanger stift, og at disse to perifere distriktene i det store Christiania stift ble slått sammen til Hallingdal og Valdres prosti. 
Prostiet ble i 1737 delt og tillagt Hadeland, Ringerike og Hallingdal prosti og Toten og Valdres prosti.
Grimstad Seilforening

Arkivet

Arkivet etter Grimstad Seilforening for perioden 1902-1984 befinner seg på Aust-Agder museum og arkiv i Arendal. Arkivet inneholder møtebøker, journaler, sakarkiv, regattaprogram, utklippsprotokoller og regnskap.
Holtet hageby

Holtet hageby er et boligstrøk i bydel Nordstrand i Oslo. Hagebyen grenser i nord og vest mot Ekebergparken og Ekebergskogen, i Øst mot Ekebergsletta, og avgrenses videre i sør av Sandstuveien. Hagebyen utgjøres av småhusbebyggelse i Einerveien, Ekebergveien, Erlandstuveien, Høgdefaret, Fredveien, Samvirkeveien, Smedstusvingen og Sandstuveien.
Området ble bygget etter modell av det engelske hageby-konseptet.
Broaryd

Broaryd er et tettsted i Gislaved kommune i Jönköpings län i Småland i Sverige. I 2010 hadde tettstedet 271 innbyggere.
Pareutaenia

Utseende

Nokså små, sylindriske trebukker, brunsvarte med lyse flekker. De lange antennene har den innerste delen av hvert ledd lys, den ytterste mørk, slik at de har avvekslende lyse og mørke ringer. Pronotum har en kort pigg på hver sidekant. Dekkvingene er parallellsidige med avrundede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (der sørlige Kina, Laos, Vest-Malaysia).
RPM Package Manager

RPM Package Manager (rpm) (tidligere kalt Red Hat Package Manager, idag et rekursivt akronym) er en pakkebehandler som opprinnelig ble utviklet av Red Hat for Red Hat Linux. Pakkesystemet benyttes i dag av Fedora og Red Hat Enterprise Linux, og har etter hvert blitt tatt i bruk av flere Linuxdistribusjoner, som for eksempel SUSE Linux, OpenMandriva Lx og de mange derivatene av Red Hat Enterprise Linux og Fedora. Det har også vunnet utbredelse blant andre operativsystemer enn Linux, deriblant det tidligere operativsystemet Novell NetWare og IBMs UNIX-avart AIX.
Navnet RPM brukes litt forskjellig. Det kan brukes til å beskrive filformatet .rpm eller vise til datafiler i dette formatet. Det kan også brukes om programvaren som er pakket i slike filarkiv. Endelig kan det bety pakkebehandleren i seg selv, og det er slik navnet er brukt i denne artikkelen. RPM er blitt valgt som pakkeformat av Linux Standard Base. Dette er et binærgrensesnitt mellom Linuxkjernen og applikasjonsprogramvare.
Thomas Nysted

Senere virke

Den 8. mai 2013 holdt Nysted den første «soldatens tale» under veterandagen på Akershus festning.
Nysted holder sammen med sin kone foredrag for Forsvaret og andre om hva de har vært igjennom siden Nysted ble livstruende skadet. Sammen holder de foredrag gjennom firmaet Amor fati. 
Nysted og ektefellen Caroline gav høsten 2013 ut boken Også vi, når det blir krevet. Boken beskriver hvordan ekteparet sammen har klart å lande på beina etter år med rehabilitering. Boken forteller om soldaten/offiseren,  samtidig beskriver boken hvordan pårørendes situasjon er.
Norgesmesterskapet i fotball for menn 1932

Norgesmesterskapet i fotball for menn 1932 ble vunnet av Fredrikstad etter seier 6-1 over Ørn den 16. oktober. Målscorere for Fredrikstad var Arne Børresen i det 8. minutt, Sverre Moe i det 15., 24., 48 og i det 82 minutt og Finn Johannesen etter 65 minutter. Oscar Thorstensen scoret for Ørn i det 10. minutt. Dette var første gang Fredrikstad vant et norgesmesterskap. Mellom 16 000 og 17 000 tilskuere overvar kampen på Marienlyst stadion i Drammen. Dommer var Oscar Arvid Carlsen, Lillestrøm.
Fredrikstads vinnerlag: Ivar Olsen, Ragnvald Olsen, Egil Brenna Lund, Oscar Nilsen, Håkon Johansen, Just Johannesen, Finn Johannesen, Sten Moe, Sverre Moe, Arne Børresen og Morten Pettersen.
Det var totalt 151 lag påmeldt til NM dette året, så NFF bestemte at det skulle arrangeres en kvalifiseringsrunde med 23 kamper før første ordinære runde.
Pysj-heltene

Handling

Tre 6-åringer: Oscar, Amanda og Jens er naboer, klassekamerater og venner i løpet av dagen. Men om natten blir de Kattegutt, Ugline og Gekko pyjamas og omgjort til Pysj-heltene. Sammen kjemper de mot kriminalitet mens de lærer verdifull lærdom.
New York Giants i NFL-sesongen 2019

Treningsstall

Etter å ha blitt kuttet etter nedskjæringene for å nå den endelige spillerstallen på 53 mann den 31. august ble Reggie White, Jr., Jon Hilliman, C. J. Conrad, Josiah Tauaefa, Jake Carlock, Evan Brown, Freedom Akinmoladun og Chris Slayton signert til treningsstallen sammen med de nye spillerne Corn Elder og David Sills V. Den 18. september 2019 ble Conrad frigitt og running back Austin Walter ble signert som hans erstatning. Etter at running back Saquon Barkley ble skadet i uke 3 ble Hilliman signert til den aktive spillerstallen den 26. september. Den 1. oktober ble Tauaefa signert til den aktive spillerstallen, og Giants fylte opp treningsstallen ved å signere wide receiver Da'Mari Scott, som trente med laget i offseason, og linebacker Devante Downs.
Etter at reserve running back Wayne Gallman bli med Barkley på sidelinjen ble Walter signert til aktiv spillerstall den 10. oktober 2019 i forkant av kampen mot New England i uke 6. Hilliman ble signert på ny til treningsstallen den 15. oktober 2019, etter å ha blitt waived etter kampen mot New England.